זרעי ניגונים
בִּרְכַּת הַיּוֹרֶה מַרְוָה אֶת גַּנֵּינוּ ; נִיחוֹחַ הַסְּתָו מְעוֹרֵר נְעוּרִים ; עוֹד מְעַט יְנַשְּׁבוּ הָרוּחוֹת מֵעָלֵינוּ ; וְיָפִיצוּ זַרְעֵי נִגּוּנִים ; עַלְעַלִּים זְהוּבִים בְּשׁוּלֵי הַדְּרָכִים ; זִכְרוֹנוֹת נִשְׁטָפִים אֶל הַיָּם ; הַזְּמַן יִפְתֹּר אֶת חִידַת הַיָּמִים ; טִפּוֹת אֹשֶׁר בְּעִקְבֵי הַזְּמַן ; אֲלַקֵּט מִזְמוֹרִים לָךְ אֶרֶץ אֲהוּבָה ; מֵאַדְמַת חֵרוּתֵךְ הַדּוֹמַעַת ; וְיִפְרַח בָּךְ נִגּוּן שֶׁל שָׁלוֹם וְאַחֲוָה ; בְּחֶמְדַּת חַמּוּקַיִךְ הַשּׁוֹפַעַת; 